CELEX: E2008C0302
Language: el
Date: 2008-05-21 00:00:00
Title: Απόφαση της Εποπτεύουσας Αρχής της ΕΖΕΣ αριθ. 302/08/COL, της 21ης Μαΐου 2008 , σχετικά με το καθεστώς της Νορβηγίας όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία και που ακυρώνει την απόφαση της Εποπτεύουσας Αρχής της ΕΖΕΣ αριθ. 71/94/COL της 27ης Ιουνίου 1994 όπως τελευταία τροποποιήθηκε με την απόφαση της Εποπτεύουσας Αρχής της ΕΖΕΣ αριθ. 244/02/COL της 11ης Δεκεμβρίου 2002

12.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 41/32
            
         
      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 302/08/COL
   της 21ης Μαΐου 2008
   σχετικά με το καθεστώς της Νορβηγίας όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία και που ακυρώνει την απόφαση της Εποπτεύουσας Αρχής της ΕΖΕΣ αριθ. 71/94/COL της 27ης Ιουνίου 1994 όπως τελευταία τροποποιήθηκε με την απόφαση της Εποπτεύουσας Αρχής της ΕΖΕΣ αριθ. 244/02/COL της 11ης Δεκεμβρίου 2002
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 και το πρωτόκολλο 1,
   τη συμφωνία μεταξύ των κρατών μελών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1,
   την πράξη που αναφέρεται στο σημείο 4.1.5 του κεφαλαίου Ι του παραρτήματος Ι της συμφωνίας για τον ΕΟΧ (Οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας), όπως τροποποιήθηκε με το πρωτόκολλο 1 της συμφωνίας για τον ΕΟΧ, και ιδίως το άρθρο 5 της πράξης αυτής,
   Εκτιμώντας τα ακόλουθα:
   Η Νορβηγία, με επιστολή της της 3ης Μαΐου 1994, υπέβαλε τα κατάλληλα δικαιολογητικά για τη χορήγηση του καθεστώτος εγκεκριμένης ζώνης για το έδαφός της αναφορικά με τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), καθώς και τις εθνικές διατάξεις που εγγυώνται την τήρηση των κανόνων σχετικά με τη διατήρηση της έγκρισης.
   Η Νορβηγία, με την απόφαση της Αρχής αριθ. 71/94/COL της 27ης Ιουνίου 1994, αναγνωρίστηκε ως εγκεκριμένη ηπειρωτική και παράκτια ζώνη ιχθυοκαλλιέργειας όσον αφορά τη ΛΑΝ και την ΙΑΣ.
   Η Αρχή, με τις αποφάσεις αριθ. 220/96/COL της 4ης Δεκεμβρίου 1996, αριθ. 159/98/COL της 25ης Ιουνίου 1998 και αριθ. 244/02/COL της 11ης Δεκεμβρίου 2002, τροποποίησε την απόφαση αριθ. 71/94/COL της 27ης Ιουνίου 1994.
   Με την απόφαση αριθ. 71/94/COL, όπως τελευταία τροποποιήθηκε με την απόφαση αριθ. 244/02/COL της 11ης Δεκεμβρίου 2002, καθορίστηκε ότι οι περιοχές της Νορβηγίας που αναφέρονται στο παράρτημα αυτής της απόφασης αναγνωρίστηκαν ως εγκεκριμένες ηπειρωτικές και παράκτιες ζώνες ιχθυοκαλλιέργειας όσον αφορά τη ΛΑΝ και την ΙΑΣ.
   Στις 26 Νοεμβρίου 2007 επιβεβαιώθηκε η εκδήλωση εστίας ΙΑΣ στην Κομητεία Møre og Romsdal στη Νορβηγία.
   Η αρμόδια αρχή της Νορβηγίας ενημέρωσε την Αρχή σχετικά με τα μέτρα που ελήφθησαν για την εξάλειψη της ασθένειας και την πρόληψη της εξάπλωσής της.
   Η Αρχή αξιολόγησε τις πληροφορίες που της υποβλήθηκαν από την αρμόδια αρχή της Νορβηγίας.
   Σε αυτό το στάδιο, τα μέτρα που ελήφθησαν κρίνονται ως κατάλληλα.
   Η Αρχή συζήτησε το θέμα με την Ευρωπαϊκή Επιτροπή.
   Δεν επήλθαν αλλαγές στη Νορβηγία όσον αφορά τη ΛΑΝ.
   Κατά τη γνώμη της Αρχής η Νορβηγία, με εξαίρεση τις περιοχές που αναφέρονται στο παράρτημα, πρέπει να συνεχίσει να αναγνωρίζεται ως εγκεκριμένη ηπειρωτική και παράκτια ζώνη ιχθυοκαλλιέργειας όσον αφορά τις νόσους ΛΑΝ και ΙΑΣ.
   Τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ η οποία επικουρεί την Εποπτεύουσα Αρχή της ΕΖΕΣ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1)
            
            
               Η Νορβηγία, με εξαίρεση τις περιοχές που αναφέρονται στο παράρτημα, αναγνωρίζεται ως εγκεκριμένη ηπειρωτική και παράκτια ζώνη ιχθυοκαλλιέργειας όσον αφορά τη ΛΑΝ και την ΙΑΣ.
            
         
               2)
            
            
               Η απόφαση της Εποπτεύουσας Αρχής της ΕΖΕΣ αριθ. 71/94/COL, της 27ης Ιουνίου 1994, σχετικά με το καθεστώς της Νορβηγίας όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία, όπως τελευταία τροποποιήθηκε με την απόφαση αριθ. 244/02/COL, της 11ης Δεκεμβρίου 2002, καταργείται.
            
         
               3)
            
            
               Η παρούσα απόφαση αρχίζει να ισχύει στις 21 Μαΐου 2008.
            
         
               4)
            
            
               Η παρούσα απόφαση απευθύνεται στη Νορβηγία.
            
         
               5)
            
            
               Το αυθεντικό κείμενο της παρούσας απόφασης είναι στην αγγλική γλώσσα.
            
         
      Βρυξέλλες, 21 Μαΐου 2008.
      
         
            Για την Εποπτεύουσα Αρχή της ΕΖΕΣ
         
         Per SANDERUD
         
         
            Πρόεδρος
         
         Kristján Andri STEFÁNSSON
         
         
            Μέλος του Σώματος
         
      
   
   
      ΠΑΡΑΡΤΗΜΑ
      ΛΑΝ
      Η Νορβηγία, με εξαίρεση τη νορβηγική περιοχή των λεκανών απορροής Grense Jacobselv και του ποταμού Pasvik, καθώς και των μεταξύ τους ποταμών και της όμορης παράκτιας περιοχής.
      ΙΑΣ
      Η Νορβηγία, με εξαίρεση:
      
                  1.
               
               
                  Τη νορβηγική περιοχή των λεκανών απορροής Grense Jacobselv και του ποταμού Pasvik, καθώς και των μεταξύ τους ποταμών και της όμορης παράκτιας περιοχής.
               
            
                  2.
               
               
                  Τις παράκτιες ζώνες των δήμων Stranda και Norddal που οριοθετούνται:
                  
                              —
                           
                           
                              ανατολικά μιας γραμμής χαραγμένης μεταξύ της αποβάθρας οχηματαγωγών του Linge στη βόρεια όχθη του Norddalsfjorden και Svarthammaren,
                           
                        
                              —
                           
                           
                              βορειοδυτικά μιας γραμμής χαραγμένης μεταξύ της Urda στην ανατολική όχθη του Stofjorden και του Øygardsnakken στη δυτική όχθη του Storfjorden,
                           
                        
                              —
                           
                           
                              νότια μιας γραμμής χαραγμένης μεταξύ Dukevika στη δυτική όχθη του Synnulvsfjorden και του σημείου που βρίσκεται ένα χιλιόμετρο βόρεια του εγκαταλελειμμένου αγροκτήματος Smoge στην ανατολική όχθη του Synnulvsfjorden.